ddrg/super_eurlex huggingface dataset:
B4-0750/95

Ψήφισμα σχετικά με την ηφαιστειακή έκρηξη στην Ilha do Fogo της Δημοκρατίας του Πρασίνου Ακρωτηρίου

Το Ευρωπαϊκό Κοινοβούλιο,

A. λαμβάνοντας υπόψη ότι στις αρχές Απριλίου 1995 σημειώθηκε ισχυρότατη ηφαιστειακή έκρηξη στην Ilha do Fogo της Δημοκρατίας του Πρασίνου Ακρωτηρίου που υπήρξε η μεγαλύτερη από το 1951,

Β. έχοντας υπόψη ότι, λόγω της ηφαιστειακής αυτής δραστηριότητας, η λάβα πλημμύρισε πολλά χωριά, παρέστη ανάγκη απομάκρυνσης πολλών κατοίκων και πολλές υποδομές κατεστράφησαν ολοσχερώς προκαλώντας τεράστιες, υλικές και ηθικές ζημίες,

Γ. λαμβάνοντας υπόψη ότι, 150 τουλάχιστον οικογένειες είδαν την οικονομική ή οικογενειακή τους ζωή να καταστρέφεται ή να αποδιοργανώνεται,

Δ. έχοντας υπόψη τις πρώτες εκτιμήσεις όσον αφορά τις πλέον επείγουσες ανάγκες, εκτιμήσεις που εμπεριέχονται στο έγγραφο «Η ηφαιστειακή έκρηξη του 1995 και οι επιπτώσεις της. Αναγκαία μέτρα για την αρωγή των πληγέντων» και αφορούν την επαναστέγαση των αστέγων, την υγεία, τη στέγη, το σύστημα πρόληψης και έγκαιρης προειδοποίησης, την αποκατάσταση των υποδομών κ.λ.π.,

Ε. έχοντας υπόψη ότι δεν είναι βέβαιο πως η ηφαιστειακή δραστηριότητα έχει κατασιγάσει και λαμβάνοντας υπόψη ότι η δραστηριότητα αυτή είχε επιπτώσεις οι οποίες μόλις τώρα έρχονται στην επιφάνεια,

ΣΤ. έχοντας υπόψη την ανικανότητα των δημοτικών αρχών της Ilha do Fogo να αντιμετωπίσουν στο σύνολό τους και από πάσης απόψεως τις καταστροφικές συνέπειες της θεομηνίας[semigr ]

Το Ευρωπαϊκό Κοινοβούλιο,

1. εξαιτίας της σοβαρότητος της καταστάσεως και της ενδεχόμενης επιδείνωσής της από οικονομικής και κοινωνικής απόψεως, ζητεί από την Επιτροπή τη διάθεση, αμελλητί, εκτάκτων μέσων βοηθείας[semigr ]

2. ζητεί να χορηγηθεί η έκτακτη αυτή βοήθεια, στα πλαίσια της συνεργασίας, μέσω της αμέσου συμπράξεως με την Κυβέρνηση της Δημοκρατίας του Πρασίνου Ακρωτηρίου, με τις τοπικές αρχές και ιδιαίτερα με τις αρχές αυτοδιοίκησης της Νήσου[semigr ]

3. αναθέτει στον Πρόεδρό του να διαβιβάσει το παρόν ψήφισμα στην Επιτροπή και στην Κυβέρνηση της Δημοκρατίας του Πρασίνου Ακρωτηρίου.
B4-0220/95

Ψήφισμα σχετικά με τα ανθρώπινα δικαιώματα στην Τουρκία και την απαγγελία κατηγορίας κατά του συγγραφέα Yashar Kemal από το Δικαστήριο Κρατικής Ασφαλείας, στην Κωνσταντινούπολη, για «αποσχιστική προπαγάνδα»

Το Ευρωπαϊκό Κοινοβούλιο,

Α. έχοντας υπόψη ότι στις 13 Ιανουαρίου 1995, το Δικαστήριο Κρατικής Ασφαλείας, στην Κωνσταντινούπολη, διέταξε ανάκριση κατά του τούρκου συγγραφέα Yashar Kemal και ότι, στις 23 Ιανουαρίου, απεφάσισε τη διεξαγωγή δίκης για «αποσχιστική προπαγάνδα»,

Β. έχοντας υπόψη ότι στο επίκεντρο της διαμάχης είναι άρθρο που ο εν λόγω συγγραφέας δημοσίευσε στην έκδοση της 2ας Ιανουαρίου 1995 του γερμανικού εβδομαδιαίου περιοδικού «Der Spiegel» στο οποίο καταγγέλλει την καταπίεση της Άγκυρας στην κουρδική μειονότητα της Τουρκίας και ασκεί κριτική για τη διγλωσσία των αρχών, που είναι διαλλακτικές με τη Δύση, αλλά αμείλικτες εντός των συνόρων τους,

Γ. έχοντας υπόψη ότι η Τουρκία είναι μέλος του Συμβουλίου της Ευρώπης και υπέγραψε και επικύρωσε την Ευρωπαϊκή Σύμβαση των Δικαιωμάτων του Ανθρώπου (ΕΣΔΑ),

Δ. έχοντας υπόψη ότι οι συστηματικές διώξεις συγγραφέων, δημοσιογράφων και διανοουμένων συνεχίζονται υπό τη σημερινή τουρκική κυβέρνηση,

Ε. έχοντας υπόψη ότι ο αριθμός των συλληφθέντων και φυλακισθέντων προσώπων στην Τουρκία για «εγκλήματα γνώμης» αυξάνει συνεχώς,

ΣΤ. έχοντας υπόψη ότι σύμφωνα με τον τουρκικό αντιτρομοκρατικό νόμο το «έγκλημα της αποσχιστικής προπαγάνδας», με το οποίο παραπέμπτεται ο Yashar Kemal, επισύρει ποινή φυλάκισης δύο έως πέντε χρόνια και υψηλή χρηματική ποινή,

Ζ. έχοντας υπόψη ότι ο συγγραφέας, ηλικίας 72 ετών, είναι κατά ένα τρόπο η συνείδηση της χώρας του και ότι κλείστηκε στη φυλακή, την επομένη του στρατιωτικού πραξικοπήματος του Μαρτίου του 1971, επειδή κατήγγειλε την κοινωνική κατάσταση στη χώρα του,

Το Ευρωπαϊκό Κοινοβούλιο,

1. καταγγέλλει με έμφαση την απαγγελία κατηγορίας κατά του Yashar Kemal[semigr ]

2. κρίνει ότι η κατηγορία της «αποσχιστικής προπαγάνδας» που απαγγέλθηκε κατά του εν λόγω συγγραφέα είναι απολύτως αδικαιολόγητη και ότι το άρθρο του εβδομαδιαίου περιοδικού «Der Spiegel» δεν περιέχει κανένα αντικειμενικό στοιχείο που να δικαιολογεί μια τέτοια κατηγορία[semigr ]

3. κρίνει, κατά συνέπεια, ότι πρόκειται για πολιτική δίκη και σοβαρή προσβολή των ανθρωπίνων δικαιωμάτων και του δικαιώματος στην ελεύθερη έκφραση[semigr ]

4. κρίνει ότι μια τέτοια δίκη είναι ανάξια για ένα κράτος που θέλει να λέγεται δημοκρατικό και είναι συνδεδεμένο με την Ευρωπαϊκή Ένωση[semigr ]

5. καλεί το Συμβούλιο και την Επιτροπή να παρέμβουν στις τουρκικές αρχές προκειμένου η Τουρκία να σέβεται περισσότερο τα ανθρώπινα δικαιώματα και να παύσει η δίωξη του συγγραφέα Yashar Kemal[semigr ]

6. υπενθυμίζει και επαναβεβαιώνει τα ψηφίσματά του της 29ης Σεπτεμβρίου 1994 ((ΕΕ C 305 της 31.10.1994, σ. 313)) σχετικά τη δίκη των μελών της Μεγάλης Τουρκικής Εθνοσυνέλευσης, και της 15ης Δεκεμβρίου 1994 ((ΣΠ της ημερομηνίας αυτής, Μέρος ΙΙ, σημείο 12)) σχετικά με τη δίκη των κουρδικής καταγωγής Τούρκων βουλευτών της Μεγάλης Τουρκικής Εθνοσυνέλευσης[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την τουρκική κυβέρνηση.
B4-0751 και 0764/95

Ψήφισμα σχετικά με την κατάσταση που διαμορφώθηκε ύστερα από τις καταστροφές και τον παγετό που έπληξαν διάφορες περιοχές της Πορτογαλίας

Το Ευρωπαϊκό Κοινοβούλιο,

A. λαμβάνοντας υπόψη τις ασυνήθιστες κλιματικές συνθήκες που επικράτησαν τους τελευταίους μήνες στην Πορτογαλία, όπου ορισμένες περιοχές επλήγησαν από ανομβρία επειδή δεν σημειώθηκαν οι συνηθισμένες για την εποχή βροχοπτώσεις, ενώ άλλες περιοχές επλήγησαν από παγετούς, από το Trαs-os- Montes έως το Alentejo,

B. λαμβάνοντας υπόψη ότι η αρνητική αυτή κατάσταση διαμορφούται σε μια περίοδο γενικότερης κρίσης της γεωργίας η οποία επιδεινώθηκε από την ξηρασία και τις πυρκαϊές των δασών που εδώ και μερικά χρόνια πλήττουν τη Νότιο Ευρώπη,

Γ. λαμβάνοντας υπόψη ότι οι συνθήκες αυτές συνιστούν καταστροφή για πολλές περιοχές της χώρας, όπως π.χ. για το Alentejo όπου σημειώθηκε διακοπή της υδροδότησης και καταστροφή των αμπελώνων λόγω του παγετού, καθώς και για την Beira Interior και το Alto Douro (και ειδικότερα για το Castelo Branco και το Moimenta da Beira) όπου ο παγετός κατέστρεψε μηλεώνες και αμπελώνες,

Δ. λαμβάνοντας υπόψη ότι οι ζημιές αυτές ανέρχονται σε πολλά δισεκατομμύρια εσκούδος και ότι στην Πορτογαλία, ως επί το πλείστον, δεν υπάρχουν μηχανισμοί πρόληψης στους οποίους θα μπορούσαν να προσφύγουν οι γεωργοί όπως θα ήταν π.χ. ένα αποτελεσματικό σύστημα γεωργικής ασφάλισης,

Ε. έχοντας υπόψη τα διάφορα κοινοτικά μέτρα που ήδη εγκρίθηκαν καθώς και τα διάφορα ψηφίσματα του Ευρωπαϊκού Κοινοβουλίου και ιδίως το ψήφισμά του της 16ης Μαρτίου 1995 σχετικά με την ξηρασία στην Ευρώπη ((ΣΠ της ημερομηνίας αυτής, Μέρος ΙΙ, σημείο 13)),

Το Ευρωπαϊκό Κοινοβούλιο,

1. εκφράζει την αλληλεγγύη του προς τους πληγέντες πληθυσμούς[semigr ]

2. είναι της άποψης ότι οι διαπιστωθείσες ζημίες καθώς και όσες πρόκειται να εντοπισθούν περαιτέρω, απαιτούν την άμεση διάθεση 30 τουλάχιστον δισεκατομμυρίων εσκούδος[semigr ]

3. εξαιτίας της σοβαρότητος της καταστάσεως, καλεί την Επιτροπή και το Συμβούλιο να μεριμνήσουν για τη διάθεση, αμελλητί, εκτάκτων μέσων βοηθείας, σε συνεργασία με τις εθνικές και τοπικές αρχές, απλουστεύοντας τις γραφειοκρατικές διαδικασίες[semigr ]

4. προτείνει η Ευρωπαϊκή Ένωση να λάβει υπόψη της τις διάφορες θεομηνίες, όπως η ξηρασία και ο παγετός, που έπληξαν την γεωργία και που προοδευτικά λαμβάνουν διαρθρωτική μορφή, ιδίως στις χώρες του Νότου, και όπως η Ευρωπαϊκή Ένωση λάβει μέτρα στήριξης της ασφάλισης των εσοδειών και επιμένει επί της ανάγκης δημιουργίας, στα πλαίσια του κοινοτικού προϋπολογισμού ειδικής θέσεως για την αντιμετώπιση καταστάσεων έκτακτης ανάγκης[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Επιτροπή των Περιφερειών, την Πορτογαλική Κυβέρνηση, την Πορτογαλική Βουλή και τις αρχές των πληγεισών περιοχών.
A4-0081/95

Ψήφισμα σχετικά με την πρόταση απόφασης του Ευρωπαϊκού Κοινοβουλίου και του Συμβουλίου της Ευρωπαϊκής Ένωσης για την προσαρμογή των δημοσιονομικών προοπτικών στους όρους εκτέλεσης (που υποβλήθηκε από την Επιτροπή βάσει της παραγράφου 10 της Διοργανικής Συμφωνίας της 29ης Οκτωβρίου 1993) (SEC(95)0274 - C4-0139/95)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς την αρμόδια επί του προϋπολογισμού αρχή (SEC(95)0274 - C4-0139/95),

- έχοντας υπόψη τα αποτελέσματα του τριμερούς διαλόγου της 4ης Απριλίου 1995,

- έχοντας υπόψη τη διοργανική συμφωνία για τη δημοσιονομική πειθαρχία και βελτίωση της διαδικασίας του προϋπολογισμού της 29ης Οκτωβρίου 1993 ((ΕΕ C 331 της 7.12.1993, σ. 1)),

- έχοντας υπόψη την έκθεση της Επιτροπής Προϋπολογισμών (Α4-0081/95),

1. εγκρίνει τη συνημμένη κοινή απόφαση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

ΠΑΡΑΡΤΗΜΑΑπόφαση του Ευρωπαϊκού Κοινοβουλίου και του Συμβουλίου περί προσαρμογής

των δημοσιονομικών προοπτικών στους όρους εκτέλεσης βάσει

της παραγράφου 10 της Διοργανικής Συμφωνίας της 29ης Οκτωβρίου 1993Το Eυρωπαϊκό Κοινοβούλιο και το Συμβούλιο της Ευρωπαϊκής Ένωσης,

έχοντας υπόψη την παράγραφο 10 της Διοργανικής Συμφωνίας για τη δημοσιονομική πειθαρχία και τη βελτίωση της δημοσιονομικής διαδικασίας ((ΕΕ C 331 της 7.12.1993, σ. 1)),

έχοντας υπόψη την πρόταση της Επιτροπής,

λαμβάνοντας υπόψη ότι οι δημοσιονομικές προοπτικές πρέπει να προσαρμοσθούν ούτως ώστε να ληφθούν υπόψη οι όροι εκτέλεσης του προϋπολογισμού το 1994,

Αποφασίζουν

Ενιαίο άρθρο

1. Το ανώτατο όριο της υποδιαίρεσης «Διαρθρωτικά ταμεία» (Πιστώσεις για αναλήψεις υποχρεώσεων) το οποίο εμφαίνεται στο τμήμα 2 των δημοσιονομικών προοπτικών, αυξάνεται κατά 869 εκατ. Ecu το 1996 και κατά 869 εκατ. Ecu το 1997 σε τρέχουσες τιμές.

2. Το συνολικό ανώτατο όριο των πιστώσεων για πληρωμές που αναφέρονται στις δημοσιονομικές προοπτικές αυξάνεται κατά 935 εκατ. Ecu το 1996, κατά 696 εκατ. Ecu το 1997, κατά 435 εκατ. Ecu το 1998 και κατά 173 εκατ. Ecu το 1999, σε τρέχουσες τιμές.

Βρυξέλλες,

Για το Eυρωπαϊκό Κοινοβούλιο Για το Συμβούλιο της Ευρωπαϊκής Ένωσης
B4-0795/95

Ψήφισμα σχετικά με την χαλαζόπτωση, την ανεμοθύελλα και τον παγετό που έπληξαν τις γεωργικές καλλιέργειες στο Νομό Ηλείας της Ελλάδος

Το Ευρωπαϊκό Κοινοβούλιο,

Α. λαμβάνοντας υπόψη τη σφοδρότητα των πρόσφατων χαλαζοπτώσεων με ανεμοθύελλα που έπληξαν πρόσφατα - στις 4 και 6 Μαΐου 1995 - πολλούς δήμους και κοινότητες του νομού Ηλείας με αποτέλεσμα την πρόκληση τεράστιων καταστροφών στις καλλιέργειες του νομού,

Β. λαμβάνοντας υπόψη ότι οι εν λόγω χαλαζοπτώσεις έχουν προκαλέσει ζημιές στους γεωργούς οι οποίες υπολογίζονται σε περισσότερα από 20 εκατ. Ecu, υποχρεώνοντας πολλούς από αυτούς να αυξήσουν το δανεισμό τους,

Γ. λαμβάνοντας υπόψη ότι υπάρχει επείγουσα ανάγκη για την αποκατάσταση των ζημιών,

Το Ευρωπαϊκό Κοινοβούλιο,

1. εκφράζει τα βαθύτατα αισθήματα συμπαθείας καθώς και την αλληλεγγύη του προς τους πληγέντες παραγωγούς και τις οικογένειές τους[semigr ]

2. ζητεί από την Επιτροπή και την Ε.Τ.Ε. την χορήγηση έκτακτης οικονομικής ενίσχυσης στους πληγέντες παραγωγούς για την κάλυψη των προκληθεισών ζημιών[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την ελληνική κυβέρνηση καθώς και στη Νομαρχιακή Αυτοδιοίκηση της Ηλείας.
B4-0033, 0041 και 0082/95

Ψήφισμα σχετικά με την κατάσταση των ανεξάρτητων μέσων ενημέρωσης στα κράτη που προέκυψαν από την πρώην Γιουγκοσλαβία

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του και ιδιαίτερα αυτό της 15ης Δεκεμβρίου 1994 για την καθημερινή εφημερίδα «Borba» του Βελιγραδίου ((Βλ. ΣΠ της ημερομηνίας αυτής, Μέρος ΙΙ, σημείο 13 στ))),

Α. εκφράζοντας την ανησυχία του για την πολιτική που ακολουθεί ο κ. Μιλόσεβιτς ο οποίος δημιούργησε ένα απόλυτο μονοπώλιο πληροφόρησης της κοινής γνώμης στη Σερβία, αφού ήδη το ραδιόφωνο, η τηλεόραση και όλες οι άλλες εφημερίδες ελέγχονται άμεσα ή έμμεσα από το καθεστώς,

Β. λαμβάνοντας υπόψη τις μεθοδεύσεις, κυρίως φορολογικής φύσεως, με τις οποίες επιχειρείται να δυσχερανθεί η λειτουργία του κροατικού σατιρικού εντύπου «Feral Tribune»,

Γ. έχοντας επίγνωση του βασικού ρόλου των ανεξάρτητων μέσων ενημέρωσης στην πληροφόρηση του λαού και στην αντιμετώπιση των προκαταλήψεων,

1. ζητεί εκ νέου από το Συμβούλιο και την Επιτροπή να καταβάλουν πολιτικές και οικονομικές προσπάθειες ώστε να διευκολύνουν την ύπαρξη και τη λειτουργία των απειλούμενων ανεξάρτητων μέσων ενημέρωσης στα κράτη που προέκυψαν από την πρώην Γιουγκοσλαβία[semigr ]

2. επισημαίνει ότι μεταξύ των όρων για οιαδήποτε γενική χαλάρωση των κυρώσεων εναντίον της Σερβίας και του Μαυροβουνίου, θα πρέπει να περιλαμβάνεται σαφώς και η δυνατότητα των ανεξάρτητων μέσων ενημέρωσης να συνεχίσουν να λειτουργούν στις χώρες αυτές, αλλά πιστεύει ότι θα πρέπει να εξεταστεί το ενδεχόμενο χαλάρωσης των κυρώσεων σε ό,τι αφορά το δημοσιογραφικό και το τηλεοπτικό υλικό, υπό την προϋπόθεση ότι η παροχή του υλικού αυτού θα πραγματοποιείται μέσω ΜΚΟ και όχι από τις αρχές που εξαρτώνται από τον Μιλόσεβιτς[semigr ]

3. καλεί τα συντακτικά επιτελεία των ελεύθερων μέσων ενημέρωσης και τις ενώσεις εκδοτών και δημοσιογράφων σε ολόκληρη την Ευρώπη να παράσχουν τη συναδελφική τους υποστήριξη προς τα ανεξάρτητα μέσα ενημέρωσης των κρατών που προέκυψαν από την πρώην Γιουγκοσλαβία και να διευκολύνουν τοιουτοτρόπως την αμοιβαία ανταλλαγή πληροφοριών[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την κυβέρνηση της Γιουγκοσλαβικής Ομοσπονδίας, την κυβέρνηση της Κροατίας, την κυβέρνηση της Βοσνίας-Ερζεγοβίνης, στις γραμματείες του Συμβουλίου της Ευρώπης, της ΟΑΣΕ και της Επιτροπής του ΟΗΕ για τον έλεγχο της τήρησης των κυρώσεων.
B4-0677/95

Ψήφισμα σχετικά με την απέλαση βιετναμέζων μεταναστών από την Ευρωπαϊκή Ένωση

Το Ευρωπαϊκό Κοινοβούλιο,

Α. λαμβάνοντας υπόψη ότι στις 6 Ιανουαρίου 1995 η Γερμανία και το Βιετνάμ κατέληξαν σε κατ' αρχήν συμφωνία σχετικά με την επιστροφή περίπου 40 000 βιετναμέζων μεταναστών στο Βιετνάμ την προσεχή πενταετία, με αντάλλαγμα 100 εκατομμύρια γερμανικά μάρκα σε αναπτυξιακή βοήθεια,

Β. λαμβάνοντας υπόψη ότι οι διαπραγματεύσεις μεταξύ Γερμανίας και Βιετνάμ διακόπηκαν στις 16 Φεβρουαρίου 1995 λόγω διαφωνίας σχετικά με τη χρησιμοποίηση του 20% της βοήθειας που προορίζεται για μέτρα επανένταξης των μεταναστών,

Γ. λαμβάνοντας υπόψη ότι οι διαπραγματεύσεις διεξάγονται χωρίς καμία διαβούλευση με τους ενδιαφερόμενους μετανάστες, και ότι η κοινή δήλωση που υπογράφηκε στις 6 Μαρτίου 1995 αναφέρει ρητώς ότι η απέλαση δεν θα εξαρτάται από τη συναίνεση του ενδιαφερομένου, παρόλο που δεν αποκλείεται η επιβολή ποινών φυλάκισης σύμφωνα με τα άρθρα 85 και 89 του ποινικού κώδικα του Βιετνάμ για παράνομη διαμονή στο εξωτερικό,

Δ. λαμβάνοντας υπόψη ότι περίπου 15 000 από τους 40 000 μετανάστες που χαρακτηρίζονται ως «παράνομοι» από τη Γερμανική Κυβέρνηση είναι εργάτες επί συμβάσει της πρώην Λαϊκής Δημοκρατίας της Γερμανίας,

Ε. λαμβάνοντας υπόψη ότι κατά το παρελθόν όλες οι προσπάθειες της κυβέρνησης της Ομοσπονδιακής Δημοκρατίας της Γερμανίας να ενθαρρύνει την επιστροφή των μεταναστών στις πατρίδες τους πραγματοποιήθηκαν στο πλαίσιο συμφωνίας επανένταξης, με βάση την ελεύθερη επιλογή και σε συνδυασμό με κίνητρα που προσφέρονταν άμεσα στον ενδιαφερόμενο,

ΣΤ. υπενθυμίζοντας ότι το πρόγραμμα δράσης για το 1994, που εγκρίθηκε από το Συμβούλιο Υπουργών Δικαιοσύνης και Εσωτερικών το Νοέμβριο του 1993 και ψηφίστηκε από το Ευρωπαϊκό Συμβούλιο αποσκοπεί στην εξάρτηση των συμφωνιών σύνδεσης και συνεργασίας της Ευρωπαϊκής Ένωσης με τρίτες χώρες με πιθανά μέτρα επανένταξης,

Το Ευρωπαϊκό Κοινοβούλιο,

1. καταδικάζει οποιαδήποτε απόπειρα εκ μέρους κράτους μέλους της Ευρωπαϊκής Ένωσης να επιβάλει την ανταλλαγή ανθρώπων για χρήματα στο πλαίσιο συμφωνίας συνεργασίας με αναπτυσσόμενο κράτος[semigr ]

2. ζητεί ίση μεταχείριση των επί συμβάσει μεταναστών εργατών στη Δυτική και την Ανατολική Γερμανία[semigr ]

3. θεωρεί ότι η συνεργασία για την ανάπτυξη ή η χρηματοδοτική βοήθεια δεν μπορούν να ανταλλάσσονται με τον αναγκαστικό επαναπατρισμό προσώπων στη χώρα καταγωγής τους[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών, την κυβέρνηση του Βιετνάμ και τον Ύπατο Αρμοστή των Ηνωμένων Εθνών για τους Πρόσφυγες.
B4-0285/95

Ψήφισμα σχετικά με την ανθρωπιστική κατάσταση στη Τσετσενία και τις γειτονικές Δημοκρατίες της Ιγγουσετίας, του Δαγεστάν και της Βόρειας Οσετίας

Το Ευρωπαϊκό Κοινοβούλιο,

- έχοντας υπόψη τα ψηφίσματά του της 15ης Δεκεμβρίου 1994 ((ΣΠ της ημερομηνίας αυτής, Μέρος ΙΙ, σημείο 11)) και 19ης Ιανουαρίου 1995 ((ΣΠ της ημερομηνίας αυτής, Μέρος ΙΙ, σημείο 8)), για την κατάσταση στην Τσετσενία,

- έχοντας υπόψη τα αποτελέσματα της αποστολής του ΟΑΣΕ που επισκέφθηκε τη Μόσχα και το Γκρόζνυ από τις 26 έως τις 29 Ιανουαρίου 1995,

- λαμβάνοντας υπόψη τη δήλωση του ρώσου επιτετραμμένου για τα ανθρώπινα δικαιώματα Σερκέϊ Κοβαλιόφ προς το Συμβούλιο της Ευρώπης στις 30 Ιανουαρίου 1995,

A. έχοντας υπόψη τη δραματική κατάσταση των 400.000 προσφύγων, οι περισσότεροι από τους οποίους είναι γυναίκες, ηλικιωμένοι και παιδιά κάτω των 14 ετών, και οι οποίοι οι οποίοι διαμένουν επί του παρόντος στη Δημοκρατία της Τσετσενίας, στην Ιγγουσετία, το Δαγεστάν και Βόρεια Οσετία και υποφέρουν λόγω της μεγάλης έλλειψης στέγης, τροφίμων, ρουχισμού και καυσίμων,

B. έχοντας υπόψη το γεγονός ότι οι βομβαρδισμοί διυλιστηρίων πετρελαίου και χημικών εργοστασίων, ενέργειες που αποσκοπούν στρατηγικά στην καταστροφή κάθε πηγής ζωής, καθώς και η οικολογική καταστροφή που συνεπάγονται, φθείρουν ανεπανόρθωτα τη φύση και τους ανθρώπους,

1. καλεί τη ρωσική και την τσετσενική πλευρά να έρθουν αμέσως σε συμφωνία ανθρωπιστικής εκεχειρίας για την φροντίδα των τραυματιών, την ταφή των νεκρών και τη δημιουργία διαδρόμων και ζωνών ασφαλείας για τη διευκόλυνση της αποστολής βοήθειας[semigr ]

2. αναθέτει στην αντιπροσωπεία του που πρέπει προσεχώς να μεταβεί στη Μόσχα για να ενημερωθεί επιτόπου, να απευθύνει έκκληση σε όλες τις εμπλεκόμενες αρχές ούτως ώστε:

α) να αποκατασταθούν το συντομότερο δυνατό οι υποδομές και οι μηχανισμοί εφοδιασμού, προς όφελος των κατοίκων που απέμειναν στο Γκρόζνυ[semigr ]

β) να δοθεί στους διεθνείς οργανισμούς διάσωσης, τόσο τους κυβερνητικούς όσο και τους μη κυβερνητικούς, η πρόσβαση που ζητούν για να σπεύσουν προς βοήθεια του σε απόγνωση ευρισκόμενου πληθυσμού[semigr ]

3. ζητεί από την ΕΕ και τα κράτη μέλη της να χορηγήσουν την απαραίτητη υλική και λογιστική βοήθεια στην περιοχή των εχθροπραξιών καθώς και στις γειτονικές περιοχές που πλήττονται από την σύγκρουση, μέσω των διεθνών οργανώσεων βοηθείας όπως είναι η Υπάτη Αρμοστεία για τους πρόσφυγες και ο Διεθνής Ερυθρός Σταυρός[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις και τα κοινοβούλια των κρατών μελών, στον Πρόεδρο της Ρωσικής Ομοσπονδίας καθώς και τον Γενικό Γραμματέα του ΟΑΣΕ.
B4-0649, 0652 και 0680/95

Ψήφισμα σχετικά με το πλήρωμα του βουλγαρικού σκάφους «Rotalia»

Το Ευρωπαϊκό Κοινοβούλιο,

- έχοντας υπόψη τη Διεθνή Σύμβαση του 1974 για την ασφάλεια της ζωής στη θάλασσα,

- έχοντας υπόψη τη Σύμβαση του ΔΝΟ του 1978 για τις προδιαγραφές όσον αφορά την εκπαίδευση, την πιστοποίηση των προσόντων και τις βάρδιες των ναυτικών,

Α. λαμβάνοντας υπόψη ότι το πλήρωμα του «Rotalia» έχει εμπλακεί, από τις 12 Ιανουαρίου 1995, σε εργατική διένεξη με τους ιδιοκτήτες του προσφάτως ιδιωτικοποιηθέντος σκάφους, λόγω της μη καταβολής δεδουλευμένων τριών ετών,

Β. λαμβάνοντας υπόψη ότι η κατάσταση του απεργούντος βουλγαρικού πληρώματος του «Rotalia», το οποίο έχει εξωκείλει στο Serwick Shetland, είναι αξιοθρήνητη,

Γ. λαμβάνοντας υπόψη ότι τα ανθρώπινα δικαιώματα και οι δημοκρατικές ελευθερίες του πληρώματος παραβιάζονται διαρκώς, ήδη από την αρχή της διένεξης, με την απόσυρση των επισιτιστικών τους προμηθειών και με άλλες μορφές εκφοβισμού των ιδίων και των οικογενειών τους στη Βουλγαρία,

Δ. λαμβάνοντας υπόψη ότι οι νέοι ιδιοκτήτες έχουν εξώσει το πλήρωμα από το σκάφος χωρίς να υπάρξει επίλυση της διένεξης, παρά την προθυμία του πληρώματος να προσέλθει σε διαπραγματεύσεις,

Ε. λαμβάνοντας υπόψη ότι η άρνηση της εργοδότριας ναυτιλιακής εταιρείας, Oceanskly Ribilov, να εφοδιάσει το πλήρωμα με τρόφιμα και ιατρικό υλικό αποτελεί αθέτηση των νομικών υποχρεώσεών της ως ναυτιλιακής εταιρείας και παραβίαση των θεμελιωδών ανθρωπίνων δικαιωμάτων,

ΣΤ. λαμβάνοντας υπόψη ότι ο σεβασμός των δημοκρατικών αρχών και των ανθρωπίνων δικαιωμάτων αποτελεί ουσιώδες στοιχείο της Ευρωπαϊκής Συμφωνίας που έχει συναφθεί ανάμεσα στις Ευρωπαϊκές Κοινότητες και τη Δημοκρατία της Βουλγαρίας,

1. καλεί την Επιτροπή να εξακριβώσει αν η συμπεριφορά του εργοδότη του πληρώματος συμβιβάζεται με τις συμφωνίες του Διεθνούς Οργανισμού Εργασίας και να προβεί στις απαραίτητες ενέργειες για την άμεση και οριστική αντιμετώπιση της εν λόγω κατάστασης[semigr ]

2. καλεί την Επιτροπή να γνωστοποιήσει στη βουλγαρική κυβέρνηση την ανησυχία του για τη μεταχείριση των μελών του πληρώματος μετά τον επαναπατρισμό τους[semigr ]

3. καλεί την Επιτροπή να διασφαλίσει ότι η βουλγαρική κυβέρνηση δεν θα λάβει αδικαιολόγητα μέτρα εναντίον των μελών του πληρώματος, ως αποτέλεσμα των ενεργειών τους και ότι θα υπάρξει διευθέτηση, κατόπιν διαπραγματεύσεων, των απαιτήσεων του πληρώματος όσον αφορά τις αποδοχές τους[semigr ]

4. ζητεί από τα γραφεία της Επιτροπής στη Βουλγαρία να παρακολουθούν τη μεταχείριση των ανδρών μετά τον επαναπατρισμό τους[semigr ]

5. αναθέτει στις αρμόδιες επιτροπές του να ερευνήσουν την εν λόγω υπόθεση, προκειμένου να το ενημερώσουν για τα προβλήματα που αντιμετωπίζουν οι κοινωνικοί εταίροι κατά τη διαδικασία ιδιωτικοποιήσεων στην Ανατολική Ευρώπη[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την βουλγαρική κυβέρνηση, τον ΔΟΕ και στην εργοδότρια ναυτιλιακή εταιρεία, Oceanskly Ribilov.
B4-0772, 0806, 0820 και 0828/95

Ψήφισμα σχετικά με τον καταστροφικό σεισμό στη Δυτική Μακεδονία, στην Ελλάδα

Το Ευρωπαϊκό Κοινοβούλιο,

A. έχοντας υπόψη τον ισχυρό σεισμό 6,6 βαθμών της κλίμακας Ρίχτερ που έλαβε χώρα στις 13 Μαΐου 1995 στην περιοχή της Δυτικής Μακεδονίας και τους μετασεισμούς των 5,4 Ρίχτερ στις 15 και 17 Μαΐου 1995, καθώς και το γεγονός ότι ήταν από τους ισχυρότερους σεισμούς που έχουν σημειωθεί σε κατοικημένη περιοχή της χώρας τα τελευταία 30 χρόνια,

Β. λαμβάνοντας υπόψη ότι, από τη συνεχιζόμενη καταγραφή των ζημιών, στους νομούς Κοζάνης και Γρεβενών έχουν ήδη διαπιστωθεί σημαντικές καταστροφές,

Γ. λαμβάνοντας υπόψη, από τα πρώτα στοιχεία της καταστροφής, προκύπτει ότι έξι χωριά στα όρια των δύο νομών, που εντοπίστηκε το επίκεντρο της δόνησης, έχουν υποστεί σχεδόν ολική καταστροφή, ενώ σε δεκάδες άλλα εκατέρωθεν της λίμνης Πολυφύτου, από την Κοζάνη μέχρι τα Γρεβενά, το 60% και πλέον των κτισμάτων έχουν καταστεί ακατοίκητα και ότι μέχρι στιγμής έχουν διαπιστωθεί και καταγραφεί 1000 σπίτια ως ακατοίκητα και εκατοντάδες άλλα με σοβαρές ζημιές,

Δ. έχοντας υπόψη ότι σημαντικά αρχαιολογικά μνημεία κυρίως βυζαντινής εποχής, έχουν υποστεί τεράστιες και ανεπανόρθωτες καταστροφές, και χρειάζεται η άμεση περισυλλογή, συντήρηση και σωτηρία των υλικών για μελλοντικές αναστηλώσεις,

Ε. έχοντας υπόψη το γεγονός ότι χιλιάδες κάτοικοι των περιοχών έχουν εγκαταλείψει τα σπίτια τους και διανυκτερεύουν στην ύπαιθρο από το φόβο των καταστροφικών σεισμών, που οι ειδικοί επιστήμονες θεωρούν πιθανό,

Το Ευρωπαϊκό Κοινοβούλιο,

1. εκφράζει την αλληλεγγύη του προς τον πληγέντα πληθυσμό και τους αστέγους[semigr ]

2. ζητεί από την Επιτροπή, σε συνεργασία με την ελληνική Κυβέρνηση καθώς και τον Ελληνικό Ερυθρό Σταυρό, να διαθέσει τις επείγουσες ενισχύσεις που προβλέπει ο προϋπολογισμός της Κοινότητας στους πληγέντες πληθυσμούς, και να αναλάβει όλα τα αναγκαία και εφικτά μέτρα για την αποκατάσταση των ζημιών[semigr ]

3. καλεί την Επιτροπή να μελετήσει τις δυνατότητες χρησιμοποίησης των διαρθρωτικών πιστώσεων, για έργα αποκατάστασης, ανακούφισης και αναθέρμανσης της οικονομικής ζωής στην περιοχή[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και την Ελληνική Κυβέρνηση καθώς και στις αρχές της Τοπικής Αυτοδιοίκησης των πληγεισών περιοχών.